เทศบาลตำบลดงมะไฟ

เทศบาลตำบลดงมะไฟ เป็นองค์กรปกครองส่วนท้องถิ่นแห่งหนึ่งในอำเภอเมืองสกลนคร จังหวัดสกลนคร โดยครอบคลุมพื้นที่บางส่วนของตำบลขมิ้น ซึ่งมีสภาพภูมิประเทศโดยทั่วไปเป็นที่ราบลุ่ม ตั้งอยู่ระหว่างทางหลวงหมายเลข 22 (ถนนนิตโย) ห่างจากตัวจังหวัดสกลนครไปทางทิศตะวันตก 20 กิโลเมตร และห่างจากกรุงเทพมหานคร 630 กิโลเมตร

 ที่ตั้งและอาณาเขต 
เทศบาลตำบลดงมะไฟ ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดกับ องค์การบริหารส่วนตำบลหนองลาด, องค์การบริหารส่วนตำบลขมิ้น
 ทิศใต้ ติดกับ องค์การบริหารส่วนตำบลขมิ้น
 ทิศตะวันออก ติดกับ องค์การบริหารส่วนตำบลขมิ้น
 ทิศตะวันตก ติดกับ  องค์การบริหารส่วนตำบลนาหัวบ่อ (อำเภอพรรณานิคม)

 ประวัติ 
เทศบาลตำบลดงมะไฟ แรกเริ่มก่อตั้งเมื่อวันที่ 26 กันยายน พ.ศ. 2504 เป็นสุขาภิบาลดงมะไฟ อำเภอเมืองสกลนคร"ประกาศกระทรวงมหาดไทย เรื่องจัดตั้งสุขาภิบาลดงมะไฟ อำเภอเมืองสกลนคร.PDF ราชกิจจานุเบกษา. 78.(87):2185-2186. 24 ตุลาคม 2504 โดยครอบคลุมพื้นที่บางส่วนตำบลขมิ้น อำเภอเมืองสกลนคร จังหวัดสกลนคร ด้านทิศตะวันตกของตำบล จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดงมะไฟ จนปัจจุบัน

สัญลักษณ์ คือ ทุ่งนา ต้นมะไฟ ทิวเขา
 ทุ่งนา หมายถึง ความอุดมสมบูรณ์และอาชีพหลักของประชาชนในเขตเทศบาล คือ ทำนา
 ต้นมะไฟ หมายถึง ต้นไม้ที่อยู่หนาแน่นในเขตเทศบาล
 ทิวเขา หมายถึง อยู่ในบริเวณเทือกเขาภูพาน

 การปกครอง 
เทศบาลตำบลดงมะไฟ ครอบคลุมพื้นที่บางส่วนของตำบลขมิ้น ได้แก่ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497เทศบาลตำบลดงมะไฟ จังหวัดสกลนคร. "ข้อมูลพื้นฐาน" [ออนไลน์]. เข้าถึงได้จาก:http://dongmafai.org/th// 2559. สืบค้น 26 กันยายน 2560.
 หมู่ 1 บ้านดงมะไฟ
 หมู่ 12 บ้านดงมะไฟพัฒนา
 หมู่ 13 บ้านดงมะไฟสามัคคี
ซึ่งแบ่งแยกออกเป็นชุมชน 12 ชุมชน ดังนี้
 ชุมชนเทศบาล
 ชุมชนสุขาสามัคคี
 ชุมชนภูไทพัฒนา
 ชุมชนเจ้าปู่
 ชุมชนพิทักษ์ธรรม
 ชุมชนตลาดราชดำเนิน
 ชุมชนศรีทัศน์พัฒนา
 ชุมชนสุขสำราญ
 ชุมชนใจกลางสร้างธรรม
 ชุมชนหนองแวงสามัคคี
 ชุมชนข้าวปุ้นเศรษฐกิจ
 ชุมชนอนามัยหลักเมือง

 ประชากร 
เทศบาลตำบลดงมะไฟ มีจำนวนประชากร ทั้งหมด 6,083 คน โดยแยกได้ดังนี้"ข้อมูลสถิติจำนวนประชากรและบ้าน ประจำปี 2559[ออนไลน์]:สืบค้น 26 กันยายน 2560
ชุมชนหมู่ที่ชายหญิงประชากรครัวเรือน(คน)(คน)(คน) พ.ศ. 2559(หลัง)บ้านดงมะไฟ15285811,109493บ้านดงมะไฟพัฒนา121,0251,1312,156743บ้านดงมะไฟสามัคคี131,3451,4732,818917รวม32,8983,1856,0832,153

 อ้างอิง 

ดงมะไฟ
หมวดหมู่:อำเภอเมืองสกลนคร